คำถาม: บีเอ็นเคโฟร์ตีเอต เปิดตัวอย่างเป็นทางการเมื่อไหร่?

text: บีเอ็นเคโฟร์ตีเอต (English: BNK48) เป็นกลุ่มไอดอลหญิงของประเทศไทย และเป็นวงน้องสาวต่างประเทศลำดับที่ 2[โน้ต 1] ของกลุ่มไอดอลญี่ปุ่น เอเคบีโฟร์ตีเอต (AKB48) ภายใต้แนวคิดร่วมกันคือ "ไอดอลที่คุณสามารถไปพบได้" (idols you can meet)[1] ในสังกัด บีเอ็นเคโฟร์ตีเอต ออฟฟิศ[2][3] วงเริ่มเปิดรับสมัครสมาชิกครั้งแรกเมื่อกลางปี พ.ศ. 2559[4] และเปิดตัวอย่างเป็นทางการเมื่อวันที่ 2 มิถุนายน พ.ศ. 2560 พร้อมกับซิงเกิลแรกในชื่อ อยากจะได้พบเธอ ด้วยสมาชิก 30 คน[5][6] ทั้งนี้ สมาชิกของวงนั้นมีจำนวนไม่แน่นอนเนื่องจากมีการเปิดรับสมาชิกรุ่นใหม่และมีการจบการศึกษาอยู่ตลอดเวลา ปัจจุบันวงมีสมาชิกทั้งหมด 51 คน[7]
title: บีเอ็นเคโฟร์ตีเอต

text: หมวดหมู่:กลุ่มดนตรีสัญชาติไทย หมวดหมู่:กลุ่มดนตรีป็อปสัญชาติไทย หมวดหมู่:เกิร์ลกรุป หมวดหมู่:บีเอ็นเคโฟร์ตีเอต หมวดหมู่:วงน้องสาวของเอเคบีโฟร์ตีเอต หมวดหมู่:กลุ่มดนตรีไทยในยุค 2010
title: บีเอ็นเคโฟร์ตีเอต

text: ซัทจังเข้าร่วมออดิชันของวงบีเอ็นเคโฟร์ตีเอต ในปี พ.ศ. 2559 และได้รับคัดเลือกเป็นสมาชิกรุ่นแรกของวง และต่อมาซัทจังก็ได้รับเลือกเป็นสมาชิกของทีมบีทรี (Team BⅢ) ที่วงได้ก่อตั้งขึ้น โดยซัทจังนั้นได้รับเลือกเป็นเซ็มบัตสึในเพลง "อยากจะได้พบเธอ", "คุกกี้เสี่ยงทาย", "วันแรก"และ "เธอคือ...เมโลดี้" รวมถึงเพลง "หมื่นเส้นทาง" เพลงรองในซิงเกิลที่ 4 อีกด้วย
title: รายชื่อสมาชิกบีเอ็นเคโฟร์ตีเอต

text: ปัญสิกรณ์เข้าสู่วงการครั้งแรกเมื่ออายุ 15 ปี จากการเป็นนักแสดงในภาพยนตร์เรื่อง เมย์ไหน..ไฟแรงเฟร่อ ผลงานการกำกับของ ชยนพ บุญประกอบ จากค่ายจีทีเอช เมื่อปี พ.ศ. 2558 โดยเธอได้รับบทเป็นดาว ม.2 หนึ่งในแก๊งเชียร์ลีดเดอร์ดาวหกแฉก[82] ในปีต่อมา เธอได้ร่วมการออดิชัน และได้รับคัดเลือกให้เป็นสมาชิกรุ่นแรกของวงบีเอ็นเคโฟร์ตีเอต และเมื่อวันที่ 24 ธันวาคม พ.ศ. 2560 ในงานคอนเสิร์ต "บีเอ็นเคโฟร์ตีเอต วีวิชยู" ทางวงได้ประกาศก่อตั้งทีมบีทรี (Team BⅢ) ซึ่งประกอบด้วยสมาชิกในวง 24 คน ซึ่งปัญสิกรณ์ได้รับเลือกให้เป็นหัวหน้าทีม และมีรองหัวหน้าคือ เจนนิษฐ์ โอ่ประเสริฐ[2][83]
title: รายชื่อสมาชิกบีเอ็นเคโฟร์ตีเอต

text: สวิชญา ขจรรุ่งศิลป์ (ซะจิยะ ฮะนะมิ: 花見咲知弥) (เกิดวันที่ 13 ธันวาคม 2546) ชื่อเล่น ซัทจัง (さっちゃん) เกิดที่กรุงเทพมหานคร เป็นลูกครึ่งญี่ปุ่น มีพี่น้องทั้งหมด 3 คน โดยซัทจังมีฝาแฝดชื่อว่า นัทจัง และมีพี่สาวชื่อทิซ่า ปัจจุบันซัทจังกำลังศึกษาอยู่ชั้นมัธยมศึกษาปีที่ 3[85] และในปี 2561 ซัทจังได้รับประทานรางวัล "บุคคลตัวอย่างทางการศึกษา" จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในงาน EduLife Expo 2018[86][87] และนอกจากนั้นก่อนที่ซัทจังจะเข้ามาเป็นสมาชิกของวงบีเอ็นเคโฟร์ตีเอต ซัทจังเคยถ่ายภาพยนตร์โฆษณาบ้านและคอนโดมิเนียมของ Kanda Group มาก่อน[88]
title: รายชื่อสมาชิกบีเอ็นเคโฟร์ตีเอต

text: วันที่ 26 ธันวาคม พ.ศ. 2561 บีเอ็นเคโฟร์ตีเอตได้รับเลือกให้เป็นนักร้องหญิงทรงอิทธิพลจากไนน์เอ็นเตอร์เทน[191]
title: บีเอ็นเคโฟร์ตีเอต

text: วันที่ 26 มกราคม รอบเช้าวงได้จัดคอนเสิร์ตในชื่อ BNK48 Space Mission Concert ส่วนรอบเย็นเป็นงานประกาศผลการเลือกตั้งเซ็มบัตสึบีเอ็นเคโฟร์ตีเอต ประจำซิงเกิลที่ 6[79]
title: บีเอ็นเคโฟร์ตีเอต

text: วิกทอรีบีเอ็นเคโฟร์ตีเอต () เป็นรายการประเภทวาไรตี้โชว์ ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) บริษัท โต๊ะกลมโทรทัศน์ จำกัด ร่วมกับบีเอ็นเคโฟร์ตีเอต ซึ่งผลิตในนาม บีเอ็นเคโปรดักชั่น ออกอากาศทุกวันอังคาร เวลา 21:15 - 22:15 น. (โดยประมาณ) ทางช่องเวิร์คพอยท์ เริ่มออกอากาศเมื่อวันที่ 3 กรกฎาคม พ.ศ. 2561 ถึงวันที่ 25 ธันวาคม พ.ศ. 2561
title: วิกทอรีบีเอ็นเคโฟร์ตีเอต

text: ทีพีอีโฟร์ตีเอตประกาศจัดตั้งอย่างเป็นทางการเมื่อวันที่ 26 มีนาคม ค.ศ. 2016 ที่คอนเสิร์ตของเอเคบีโฟร์ตีเอต พร้อมกับการประกาศจัดตั้งถึงวงน้องสาวอีกสองวง คือ เอ็มเอ็นแอลโฟร์ตีเอตของฟิลิปปินส์ และบีเอ็นเคโฟร์ตีเอต​ของไทย โดยทีพีอีโฟร์ตีเอตมีสมาชิกก่อนปรับการปรับเปลี่ยนวง 46 คน
title: เอเคบีโฟร์ตีเอต ทีมทีพี

text: ต่อมาเมื่อวันที่ 26 มีนาคม พ.ศ. 2559 ในงานคอนเสิร์ตจบการศึกษาของ มินามิ ทากาฮาชิ สมาชิกวงเอเคบีโฟร์ตีเอต ได้มีการประกาศอย่างเป็นทางการถึงการก่อตั้งวงน้องสาวต่างประเทศของเอเคบีโฟร์ตีเอตวงใหม่อีกสามวงด้วยกัน ซึ่งได้แก่วงทีพีอีโฟร์ตีเอต (TPE48) ประเทศไต้หวัน (ปัจจุบันปิดตัวลงและตั้งเป็นทีมใหม่ในนาม AKB48 Team TP)[24], เอ็มเอ็นแอลโฟร์ตีเอต (MNL48) ประเทศฟิลิปปินส์ และบีเอ็นเคโฟร์ตีเอต (BNK48) ประเทศไทย[25]
title: บีเอ็นเคโฟร์ตีเอต

text: บีเอ็นเคโฟร์ตีเอต เป็นกลุ่มไอดอลหญิงของประเทศไทย และเป็นวงน้องสาวของกลุ่มไอดอลญี่ปุ่นเอเคบีโฟร์ตีเอต มีสมาชิกทั้งหมด 51 คน โดยแบ่งออกเป็นสมาชิกทีมบีทรี (Team BIII) 22 คน และสมาชิกเค็งกีวเซ (เด็กฝึก) อีก 29 คน มีเฌอปราง อารีย์กุลเป็นหัวหน้าวง ซึ่งทำหน้าที่ดูแลภาพรวมของวง และมีปัญสิกรณ์ ติยะกร กับเจนนิษฐ์ โอ่ประเสริฐ หัวหน้าและรองหัวหน้าทีมบีทรี คอยดูแลการแสดงต่าง ๆ ภายในโรงละครของวง
title: รายชื่อสมาชิกบีเอ็นเคโฟร์ตีเอต

text: เมื่อวันที่ 11 มิถุนายน 2561 วงได้ก่อตั้งบริษัทชื่อ "บีเอ็นเค โปรดักชั่น" (BNK Production) โดยการร่วมทุนระหว่างเวิร์คพอยท์ เอ็นเทอร์เทนเมนท์ 50%, บีเอ็นเคโฟร์ตีเอต ออฟฟิศ 49.99% และจิรัฐ บวรวัฒนะ 0.01%[98] ด้วยทุนจดทะเบียนแรกเริ่ม 4 ล้านบาท[99] มีจุดประสงค์หลักคือการผลิตรายการโทรทัศน์และงานคอนเสิร์ต[100]
title: บีเอ็นเคโฟร์ตีเอต

text: ผลงานของบีเอ็นเคโฟร์ตีเอต ประกอบด้วยซิงเกิล 5 ชุด ชุดละ 3–4 เพลง ซึ่งเพลงของซิงเกิลหลักนั้นร้องโดยสมาชิกของวงที่ได้รับเลือกจำนวน 16 หรือ 21 คน ที่เรียกว่า "เซ็มบัตสึ" () เพลงทุกเพลงจะมาจากเพลงต้นฉบับของวงพี่สาวอย่างเอเคบีโฟร์ตีเอต ที่นำมาร้องใหม่โดยมีการแปลภาษาเป็นเนื้อร้องภาษาไทย แต่ทั้งนี้วงอาจทำเพลงของตัวเองได้ในอนาคต
title: รายชื่อผลงานของบีเอ็นเคโฟร์ตีเอต

text: วงได้ประกาศและเปิดเผยสมาชิกรุ่นแรกจำนวน 29 คนเมื่อวันที่ 12 กุมภาพันธ์ พ.ศ. 2560[29][30] ต่อมาในวันที่ 13 เมษายน รินะ อิซึตะ สมาชิกวงเอเคบีโฟร์ตีเอต ประกาศว่าจะเข้าร่วมวงด้วย ทำให้สมาชิกในวงทั้งหมดเพิ่มเป็น 30 คน[31] ก่อนที่จะเปิดตัวอย่างเป็นทางการในวันที่ 2 มิถุนายน พร้อมกับซิงเกิลแรกในชื่อ อยากจะได้พบเธอ ซึ่งประกอบด้วยเพลง 3 เพลงด้วยกัน ได้แก่ "อยากจะได้พบเธอ", "ก็ชอบให้รู้ว่าชอบ" และ "365 วันกับเครื่องบินกระดาษ" พร้อมกับประกาศสมาชิกเซ็มบัตสึชุดแรกจำนวน 16 คน[5] ซึ่งวงได้เปิดขายแผ่นซีดีของซิงเกิลนี้ในเฉพาะระยะเวลาสั้น ๆ โดยออกวางจำหน่ายเมื่อวันที่ 8 สิงหาคม และขายได้ 13,500 ชุด[2][6] นอกจากนี้ วงยังได้จัดกิจกรรมงานจับมือเป็นครั้งแรกเมื่อวันที่ 27 สิงหาคม ที่เซ็นทรัลพลาซา บางนา มีผู้เข้าร่วมงานเกือบ 4,000 คน[32]
title: บีเอ็นเคโฟร์ตีเอต

text: ก่อนที่จะมีการประกาศอย่างเป็นทางการเกี่ยวกับการจัดตั้งวงบีเอ็นเคโฟร์ตีเอตในประเทศไทย เมื่อปี พ.ศ. 2554 ยาซูชิ อากิโมโตะ ผู้ก่อตั้งแฟรนไชส์เอเคบีโฟร์ตีเอต ได้ให้สัมภาษณ์กับนิตยสารจีคิว (GQ)[21] และรายการทีวีวารัตเตะ อีโตโมะ[22] ของประเทศญี่ปุ่น ถึงความเป็นไปได้ในการจัดตั้งวงน้องสาวนอกประเทศญี่ปุ่นต่อจากวงเจเคทีโฟร์ตีเอต (JKT48) ซึ่งประเทศที่เป็นไปได้ก็คือประเทศไต้หวันและประเทศไทย
title: บีเอ็นเคโฟร์ตีเอต

text: เมื่อวันที่ 18 พฤศจิกายน พ.ศ. 2560 ณัฐพล บวรวัฒนะ ผู้จัดการวง ได้ออกมาประกาศสถานที่ตั้งของโรงละครหรือ "เธียเตอร์" ชื่อว่า "บีเอ็นเคโฟร์ตีเอต เดอะแคมปัส" (BNK48 The Campus) ตั้งอยู่ที่ชั้น 4 เดอะมอลล์บางกะปิ ในพื้นที่ประมาณ 1,000 ตารางเมตร ประกอบด้วยโรงละครขนาด 350 ที่นั่ง, คาเฟ่, ร้านขายสินค้าที่ระลึก และสำนักงาน[115][116] โดยมีการเปิดตัวไปเมื่อวันที่ 26 เมษายน พ.ศ. 2561[117] มีการแสดงรอบปฐมทัศน์ในวันที่ 5 และ 6 พฤษภาคม รวมทั้งสิ้น 3 รอบ และกำหนดเปิดการแสดงอย่างเป็นทางการในวันที่ 11 พฤษภาคม ในปีเดียวกัน[118] โดยการที่จะได้สิทธิ์เข้าชมการแสดงจะต้องทำการจองบัตรผ่านระบบ ซึ่งระบบจะทำการสุ่มผู้ได้รับสิทธิ์และสุ่มที่นั่งก่อนถึงรอบการแสดง[119]
title: บีเอ็นเคโฟร์ตีเอต

text: ในแต่ละตอน จะมีสมาชิกจากวงบีเอ็นเคโฟร์ตีเอตประมาณ 5-6 คน ซึ่งจะสลับเปลี่ยนหมุนเวียนมาร่วมแข่งขันกันในแต่ละสัปดาห์และจะมีสมาชิก บีเอ็นเคโฟร์ตีเอต มาเป็นแขกรับเชิญในบางตอน
title: วิกทอรีบีเอ็นเคโฟร์ตีเอต

text: ต่อมา จิรัฐ บวรวัฒนะ ซีอีโอของวงบีเอ็นเคโฟร์ตีเอต ต้องการสร้างภาพยนตร์อิสระของวงเองเพื่อเปิดโอกาสให้เมมเบอร์ในวงแสดงความสามารถและผลักดันให้เมมเบอร์เป็นที่รู้จักมากขึ้น
title: บีเอ็นเคโฟร์ตีเอต

text: "Kimi wa Melody (เธอคือ...เมโลดี้)" เป็นซิงเกิลที่ 4 ของ บีเอ็นเคโฟร์ตีเอต โดยประกาศชื่อเพลงเมื่อวันที่ 17 กรกฎาคม พ.ศ. 2561 ในงานเปิดตัวอย่างเป็นทางการของสมาชิกรุ่นที่ 2 ซึ่งมีเพลงรองประกอบ 2 เพลงได้แก่เพลง "Tsugi no Season (ฤดูใหม่)" และ "Yume e no Route (หมื่นเส้นทาง)" มีการประกาศเซ็มบัตสึเมื่อวันที่ 18 สิงหาคม พ.ศ. 2561 โดยเปิดให้สั่งซื้อล่วงหน้าเมื่อวันที่ 1 สิงหาคม ถึง 4 กันยายน พ.ศ. 2561 ผ่านเว็บไซต์ Shopee และได้มีการเปิดตัวอย่างเป็นทางการครั้งแรกพร้อมกับมิวสิกวิดีโอในงาน BNK48 1 2gether Concert เมื่อวันที่ 15 กันยายน ปีเดียวกัน ที่ลานกิจกรรมเซ็นทรัลเวิลด์
title: คิมิวะเมโลดี

text: ในวันที่ 24–27 มีนาคม วงเอเคบีโฟร์ตีเอตได้เปิดโอกาสให้สมาชิกจากวงบีเอ็นเคโฟร์ตีเอต สามารถเข้าร่วมสมัครงานเลือกตั้งเซ็มบัตสึประจำซิงเกิลที่ 53 ได้ มีผู้ลงสมัครจากวงเป็นจำนวน 10 คน ได้แก่เฌอปราง, ไข่มุก, อิสึรินะ, มิโอริ, เจนนิษฐ์, จ๋า, นิ้ง, ซัทจัง, เคท, และมิวสิค และเป็นครั้งแรกที่มีการอนุญาตให้วงน้องสาวนอกประเทศญี่ปุ่นเข้าร่วมกิจกรรมได้[60] ซึ่งเฌอปรางและมิวสิค ได้อันดับที่ 39 และ 72 ตามลำดับ ส่วนสมาชิกคนอื่นนั้นไม่ติดอันดับ[61] ต่อมาวันที่ 29 เมษายน วงได้ประกาศและเปิดเผยสมาชิกรุ่นที่ 2 จำนวน 27 คน[62][63] ก่อนที่จะเปิดตัวอย่างเป็นทางการอีกครั้งในวันที่ 17 กรกฎาคม ด้วยเพลงประจำรุ่นอย่าง "ฤดูใหม่" ที่เป็นเพลงรองในซิงเกิลลำดับที่ 4 ชื่อ เธอคือ...เมโลดี้[64] ซึ่งมียอดขายสุทธิ 340,000 แผ่น[65] รวมทั้งได้มีการวางจำหน่ายอัลบั้มแรกชื่อ ริเวอร์ เมื่อวันที่ 31 พฤษภาคม[66]
title: บีเอ็นเคโฟร์ตีเอต

text: วันที่ 25 สิงหาคม พ.ศ. 2561 บีเอ็นเคโฟร์ตีเอตได้รับประกาศเกียรติคุณและ รางวัล Heart for All โครงการเชิดชูเกียรติผู้ทำคุณประโยชน์สนับสนุนงานด้านผู้ด้อยโอกาสผู้พิการดีเด่น ครั้งที่ 1[190]
title: บีเอ็นเคโฟร์ตีเอต

text: บีเอ็นเคโฟร์ตีเอต ออฟฟิศ (BNK48 Office) เป็นบริษัทที่จัดตั้งขึ้นมาเพื่อดูแลจัดการวงโดยเฉพาะ ซึ่งเป็นการร่วมทุนระหว่างโรส อาร์ทิสท์ เมเนจเม้นท์ 55%, แพลนบี มีเดีย 35% และเอเคเอส 10%[92] โดยมีจิรัฐ บวรวัฒนะ เป็นประธานบริษัท และมี ณัฐพล บวรวัฒนะ เป็นผู้จัดการวง[93] สมาชิกวงแต่ละคนจะได้รับสัญญา 6 ปี และสามารถต่ออายุสัญญาใหม่ได้[94]
title: บีเอ็นเคโฟร์ตีเอต

text: นวพลได้เลือกวง Plastic Plastic มาทำเพลงประกอบภาพยนตร์ของเขาอีกครั้งหลังจากร่วมงานกันมาแล้วกับภาพยนตร์เรื่องดายทูมอร์โรว์ โดยในการทำเพลงในภาพยนตร์เรื่องนี้ นวพลได้เข้าไปนั่งกำกับพวกเขาเพื่อสร้างสรรค์เพลงให้เข้ากับหนังอีกด้วย ส่วนเพลงประกอบอื่น ๆ เป็นเพลงที่ถูกขับร้องโดยบีเอ็นเคโฟร์ตีเอตทั้งหมด มีดังนี้ภาพยนตร์เรื่องนี้ได้ฉายในรอบปฐมทัศน์ที่พารากอนซีนีเพล็กซ์ ณ ศูนย์การค้าสยามพารากอน ในวันที่ 14 สิงหาคม พ.ศ. 2561 และเข้าฉายอย่างเป็นทางการในวันที่ 16 สิงหาคมในปีเดียวกัน โดยตัวภาพยนตร์ทำรายได้เปิดตัวในวันแรกไปได้ 3.7 ล้านบาท และทำรายได้ภายใน 4 วันไป 10.5 ล้านบาท ก่อนปิดโปรแกรมการฉายด้วยรายได้ทั้งหมด 13.35 ล้านบาท
title: บีเอ็นเคโฟร์ตีเอต: เกิร์ลดอนต์คราย

text: วันที่ 20 ธันวาคม พ.ศ. 2560 บีเอ็นเคโฟร์ตีเอตได้รับเลือกให้เป็นบุคคลแห่งปีจากวอยซ์ทีวี[102]
title: บีเอ็นเคโฟร์ตีเอต

text: การเลือกตั้งเซ็มบัตสึบีเอ็นเคโฟร์ตีเอตเป็นการทั่วไป ประจำซิงเกิลที่ 6 () เป็นการเลือกตั้งประจำปีครั้งแรกของวงบีเอ็นเคโฟร์ตีเอต เพื่อคัดเลือกสมาชิกจำนวน 16 คน (เซ็มบัตสึ) จากการโหวตของแฟนคลับ มาร่วมขับร้องและแสดงในเพลงหลักของซิงเกิลที่ 6 ซึ่งกำหนดให้มีขึ้นในวันอาทิตย์ที่ 26 มกราคม พ.ศ. 2562 ณ ศูนย์แสดงสินค้าและการประชุม อิมแพ็ค เมืองทองธานี
title: การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6

text: หมวดหมู่:บีเอ็นเคโฟร์ตีเอต หมวดหมู่:วงน้องสาวของเอเคบีโฟร์ตีเอต
title: รายชื่อสมาชิกบีเอ็นเคโฟร์ตีเอต

text: นับตั้งแต่งานเปิดตัวครั้งแรกของบีเอ็นเคโฟร์ตีเอต ทางวงได้มีการคัดเลือกสมาชิกเข้ามาแล้วทั้งสิ้น 2 รุ่น โดยไม่นับสมาชิกที่ย้ายมาจากวงพี่น้อง
title: รายชื่อสมาชิกบีเอ็นเคโฟร์ตีเอต

text: วันที่ 22–23 ธันวาคม วงได้จัดกิจกรรมพิเศษส่งท้ายปี ที่เซ็นทรัลพลาซา เวสต์เกต ในชื่อ BNK48 Fan Festival 2018 รวมพลคนรักบีเอ็นเคโฟร์ตีเอต ภายในงานประกอบไปด้วยนิทรรศการแฟนเฟสติวัล, กิจกรรมบนเวที และโชว์พิเศษจากวงและแฟนคลับของแต่ละสมาชิก[78]
title: บีเอ็นเคโฟร์ตีเอต

text: บีเอ็นเคโฟร์ตีเอต: เกิร์ลดอนต์คราย () เป็นภาพยนตร์ไทยแนวสารคดี ว่าด้วยเรื่องราวของบีเอ็นเคโฟร์ตีเอตตั้งแต่ก่อนเปิดตัววงจนถึงช่วงหลังได้รับชื่อเสียง กำกับโดย นวพล ธำรงรัตนฤทธิ์ ผลิตโดย บีเอ็นเคโฟร์ตีเอต ออฟฟิศ และ แซลมอน เฮ้าส์ จัดจำหน่ายโดย จีดีเอช ห้าห้าเก้า นำแสดงโดยสมาชิกวงรุ่นที่หนึ่ง โดยมีงานฉายรอบสื่อมวลชนเมื่อวันที่ 14 สิงหาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และกำหนดฉายเป็นการทั่วไปตั้งแต่วันที่ 16 เดือนและปีเดียวกันเป็นต้นไป
title: บีเอ็นเคโฟร์ตีเอต: เกิร์ลดอนต์คราย

text: เจนนิษฐ์เข้าร่วมการออดิชันของบีเอ็นเคโฟร์ตีเอต ใน พ.ศ. 2559 และได้รับคัดเลือกให้เป็นสมาชิกรุ่นที่หนึ่ง ในปีต่อมาเจนนิษฐ์ได้รับเลือกให้เป็นเซ็นเตอร์เพลง "365 วันกับเครื่องบินกระดาษ" ในซิงเกิล "อยากจะได้พบเธอ"[79] และได้รับตำแหน่งรองหัวหน้าทีมบีทรีเมื่อวันที่ 24 ธันวาคมในปีเดียวกัน[2] หลังจากนั้นเจนนิษฐ์แสดงบทเป็น โพนี่ ในละครชุดเรื่อง บีมายบอย รักแล้วไง..หยุดไม่ได้แล้วล่ะ ในช่วงต้นปี 2561[80]
title: รายชื่อสมาชิกบีเอ็นเคโฟร์ตีเอต